b'\n_START_ARTICLE_\nBatist\n_START_PARAGRAPH_\nBatist je zelo fina, gosto tkana tkanina iz lahkih vlaken (praviloma bomba\xc5\xbe, platno, svila ali viskoza). Ve\xc4\x8dinoma se izdeluje iz bomba\xc5\xbea, lanu ali njune me\xc5\xa1anice. Najbolj\xc5\xa1e vrste batista so skoraj prosojne. Uporabljajo ga za izdelavo bluz, oblek in perila._NEWLINE_Poimenovan je verjetno po francoskem tkalcu Jeanu Baptiste iz Cambaja, ki je po izro\xc4\x8dilu v 13. stoletju prvi razvil take tkanine. Po drugih virih izhaja naziv iz indijske besede Baftas, ki pomeni lahek, bel katun.'